ફિલ્મની વાર્તા એક એવા વાયરસની છે જે સમગ્ર શહેરને એની પકડમાં લઇ લે છે. આ વાયરસની અસર જો દૂર કરવી હોય તો વેક્સીનની બે બોટલોના ઇન્જેક્શન મારવા પડે એમ છે, પરંતુ આ વેક્સીનની અસર હેઠળ કેટલાક બાળકોને અચાનક જ સુપરનેચરલ પાવર હાંસલ થઇ જાય છે. અગાઉ જેમ ચર્ચા કરી તેમ આ ફિલ્મની વાર્તામાં પણ કોઈ ભલીવાર નથી કે પછી તેની સ્ક્રિપ્ટમાં પરંતુ ફિલ્મને અવોઇડ કરવાનું મુખ્ય કારણ બને છે તેનો મેકઅપ. સુપરનેચરલ પાવર આવ્યા બાદ બાળકોનો મેકઅપ એટલો તો ખરાબ કર્યો છે કે તમને રીતસર ઉબકા આવે. એમાંય એક સીનમાં પિત્ઝા જેવો મેકઅપ તો એવો લાગે છે કે તમારે હસવું કે રડવું એ ખ્યાલ ન આવે.